
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 159 

12 Ιουλίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

198. Σύσταση και λειτουργία ιδρυμάτων και νομικών 

προσώπων δημοσίου δικαίου από τις Νομαρχια¬ 
κές Αυτοδιοικήσεις και τα Νομαρχιακά Διαμερί¬ 
σματα . 1 

199. Συμπλήρωση του Κανονισμού διαρθρώσεως, 
συνθέσεως και αρμοδιοτήτων των Υπηρεσιών 
του Οργανισμού Γεργικών Ασφαλίσεων (ΟΓΑ). 2 

200. Συγχώνευση του Ταμείου Επικουρικής Ασφαλί- 

σεως Εργατοτεχνιτών_Δομικών και -υλουργικών 
Εργασιών (Τ.Ε.Α.Ε.Δ.Ξ.Ε.) στον Τομέα Επικουρι¬ 
κής Ασφαλίσεως Μισθωτών που λειτουργεί στο 
Ι.Κ.Α. (Ι.Κ.Α. - Τ.Ε.Α.Μ.). 3 

201. Προσθήκη διατάξεων στο άρθρο 24 του Π.Δ/τος 
598/1976 (ΦΕΚ 218 Α), περί «Εγκρίσεως Κανο¬ 
νισμού, λειτουργίας των παρά τω Ταμείω Ασφα¬ 
λίσεως Ιδιοκτητών Συντακτών και Υπαλλήλων 
Τύπου, Κλάδων Επικουρικής Ασφαλίσεως, Πρό¬ 


νοιας και Ασθένειας». 4 

202. Ίδρυση Ειρηνοδικείου Φερών περιφέρειας του 
Πρωτοδικείου Αλεξανδρούπολης του Εφετείου 
Θράκης. 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 198 (1) 


Σύσταση και λειτουργία ιδρυμάτων και νομικών προσώπων 
δημοσίου δικαίου από τις Νομαρχιακές Αυτοδιοικήσεις 
και τα Νομαρχιακά Διαμερίσματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 21 παρ. 4 του Νόμου 2218/ 
1994 «Ίδρυση της Νομαρχιακής Αυτοδιοίκησης και τρο¬ 
ποποίηση διατάξεων για την πρωτοβάθμια αυτοδιοίκηση 
και την περιφέρεια και άλλες διατάξεις» (Α, 90) σε συν¬ 
δυασμό με τις διατάξεις του άρθρου 2 παρ. 2 του Νόμου 
2240/1994 «Συμπλήρωση διατάξεων για τη νομαρχιακή 
αυτοδιοίκηση και άλλες διατάξεις» (Α, 153) και τις διατά¬ 
ξεις του άρθρου 13 παρ. 27 του Νόμου 2307/1995 «Προ¬ 
σαρμογή νομοθεσίας αρμοδιότητας Υπουργείου Εσωτερι¬ 
κών στις διατάξεις για τη νομαρχιακή αυτοδιοίκηση και άλ¬ 
λες διατάξεις» (Α, 113). 

2. Τις διατάξεις του άρθρου 23 παρ. 1 του Ν. 1558/ 
1985 «Κυβέρνηση και Κυβερνητικά όργανα» (Α' 137/ 
1985), σε συνδυασμό με τις διατάξεις του Π.Δ. 373/1995 
«Συγχώνευση των Υπουργείων Προεδρίας της Κυβέρνη¬ 


σης και Εσωτερικών στο Υπουργείο Εσωτερικών, Δημό¬ 
σιας Διοίκησης και Αποκέντρωσης και καθορισμός των αρ¬ 
μοδιοτήτων του» (Α' 201/1995). 

3. Τις διατάξεις του άρθρου 29Α' του Ν. 1558/1985 που 
έχει προστεθεί με το άρθρο 27 του Ν. 2081/1992. 

4. Ότι από τις διατάξεις του παρόντος διατάγματος δεν 
προκαλείται δαπάνη σε βάρος του Κρατικού Προϋπολογι¬ 
σμού, ή των προϋπολογισμών των Νομαρχιακών Αυτοδιοι¬ 
κήσεων. 

5. Την 203/1996 γνωμοδότηση του Συμβουλίου της 
Επικράτειας, μετά από πρόταση του Υπουργού Εσωτερι¬ 
κών Δημόσιας Διοίκησης και Αποκέντρωσης, αποφασί¬ 
ζουμε: 

ΚΕΦΑΛΑΙΟ Α' 

ΙΔΡΥΜΑΤΑ 

Άρθρο 1 

Σύσταση - σκοπός 

1. Η σύσταση ιδρύματος από τις νομαρχιακές αυτοδιοι¬ 
κήσεις και τα νομαρχιακά διαμερίσματα γίνεται με από¬ 
φαση του νομαρχιακού συμβουλίου και Προεδρικό Διά¬ 
ταγμα που εκδίδεται σύμφωνα με την παράγραφο 2 του 
άρθρου 21 του Νόμου 2218/1994. 

2. Τα ιδρύματα της προηγούμενης παραγράφου υπηρε¬ 
τούν κυρίως σκοπούς κοινωνικούς, πρόνοιας, ανάπτυξης, 
πνευματικούς και πολιτιστικούς. 

Υπάγονται στην εποπτεία των νομαρχιακών αυτοδιοική¬ 
σεων και των νομαρχιακών διαμερισμάτων που τα συνι- 
στούν. 

Άρθρο 2 

Όργανα διοίκησης 

Τα ιδρύματα διοικούνται από τα εξής όργανα: 

α) Το Διοικητικό Συμβούλιο. 

β) Την Εκτελεστική Επιτροπή. 

γ) Τον Πρόεδρο. 

Άρθρο 3 

Συγκρότηση Διοικητικού Συμβουλίου 

1. Το διοικητικό συμβούλιο αποτελείται από πέντε έως 
εννέα μέλη, τα οποία εκλέγονται από το νομαρχιακό συμ¬ 
βούλιο με μυστική ψηφοφορία και με την απόλυτη πλειο- 
ψηφία του συνόλου των μελών του. 

2. Τα μέλη του διοικητικού συμβουλίου πρέπει να είναι 
Έλληνες πολίτες και κάτοικοι δήμου ή κοινότητας της πε¬ 
ριφέρειας της νομαρχιακής αυτοδιοίκησης ή του νομαρ¬ 
χιακού διαμερίσματος, να έχουν επαγγελματική ή κοινω- 

νική δράση συναφή προς ίο σκοπό του ιδρύματος και σχε¬ 
τικές με αυτόν γνώσεις. 

Μέλη του διοικητικού συμβουλίου μπορεί να είναι και 
μέλη του νομαρχιακού συμβουλίου. 

3. Στα μέλη του διοικητικού συμβουλίου περιλαμβάνεται 
και ένας εκπρόσωπος των εργαζομένων στο ίδρυμα, εφό¬ 
σον σ’ αυτό απασχολούνται άνω των είκοσι (20) ατόμων. Ο 
εκπρόσωπος των εργαζομένων ορίζεται από τη γενική συ¬ 
νέλευση των εργαζομένων. 

Γι αυτό το σκοπό η γενική συνέλευση των εργαζομένων 
συγκαλείται από το διοικητικό συμβούλιο του συλλόγου 
των εργαζομένων στο ίδρυμα σε δεκαπέντε ημέρες από 
τότε που θα πάρει τη σχετική γραπτή πρόσκληση του νο¬ 
μάρχη προς το διοικητικό συμβούλιο. 

Εαν η προθεσμία αυτή περάσει άπρακτη, καθώς και σε 
περίπτωση που δεν υπάρχει σύλλογος ή τυχόν ενιαίος 
σύλλογος, τη γενική συνέλευση των εργαζομένων συγκα- 
λεί ο νομάρχης. 

Άρθρο 4 

Κωλύματα 

1. Δεν επιτρέπεται να εκλεγούν μέλη του διοικητικού 
συμβουλίου ιδιώτες, εαν στο πρόσωπό τους συντρέχει κά¬ 
ποιος από τους λόγους που συνεπιφέρει την αυτοδίκαιη 
έκπτωση νομάρχη ή μέλους του νομαρχιακού συμβουλίου 
από το αξίωμα του. 

Κώλυμα που δημιουργείται μετά την εκλογή συνεπάγε¬ 
ται την αυτοδίκαιη έκπτωση από το αξιώμα για την οποία 
εκδίδεται διαπιστωτική πράξη του γενικού γραμματέα της 
περιφέρειας. 

2. Όταν γίνεται παραπομπή του προέδρου και των με¬ 
λών του διοικητικού συμβουλίου για κακούργημα, με αμε- 
τάκλητο βούλευμα ή με απευθείας κλήση, καθώς και όταν 
γίνεται παραπομπή για κάποιο από τα πλημμελήματα που 
αναφέρονται στο άρθρο 20 παράγρ. 9 του νόμου 2218/ 
1994, με αμετάκλητο βούλευμα, ο Γενικός Γραμματέας 
της περιέρειας οφείλει να θέσει τον εγκαλούμενο σε κα¬ 
τάσταση αργίας, ώσπου να εκδοθεί η απόφαση του ποινι¬ 
κού δικαστηρίου. 

Άρθρο 5 

Σχέσεις δωρητών με το ίδρυμα 

1. Δωρητές στα ιδρύματα νομαρχιακών αυτοδιοικήσεων 
και νομαρχιακών διαμερισμάτων που έχουν τυχόν επιφυ¬ 
λάξει το δικαίωμα να συμμετέχουν αυτοπροσώπως ή με 
αντιπρόσωπο στη διοίκησή του ή στις συνεδριάσεις των 
διοικητικών συμβουλίων, ασκούν το δικαίωμα αυτό, σύμ¬ 
φωνα με τα οριζόμενα στις επόμενες παραγράφους. 

2. Ο δωρητής, ο οποίος με την πράξη δωρεάς, έχει επι¬ 

φυλάξει υπέρ του εαυτού του το δικαίωμα να συμμετέχει 
στη διοίκηση του ιδρύματος, αποτελεί μέλος του διοικητι¬ 
κού συμβουλίου αυτοδικαίως και καλείται στις συνεδριά¬ 
σεις του από τον πρόεδρο, όπως καλούνται τα άλλα μέλη 
του συμβουλίου, και συμμετέχει σ’ αυτές με δικαίωμα ψή¬ 
φου. . 

Αν ο δωρητής - μέλος του συμβουλίου δεν προσκληθεί 
η συνεδρίαση είναι άκυρη. 

Εάν ο αναφερόμενος στα ανωτέρω εδάφια δωρητής ή ο 
αντιπρόσωπός του δεν κατοικεί στην έδρα της νομαρχια¬ 
κής αυτοδιοίκησης ή νομαρχιακού διαμερίσματος, οφείλει 
να δηλώσει στον πρόεδρο του διοικητικού συμβουλίου του 
ιδρύματος τη διεύθυνση της κατοικίας του και να ορίσει, 
με την ίδια δήλωση, στην έδρα της νομαρχιακής αυτοδιοί¬ 
κησης, αντίκλητο στον οποίο θα επιδίδονται οι προσκλή¬ 
σεις για τις συνεδριάσεις του διοικητικού συμβουλίου. Αν 
δεν ορίζεται αντίκλητος αρκεί η τοιχοκόλληση της πρό¬ 
σκλησης στο κατάστημα του ιδρύματος. 

3.0 δωρητής που έχει επιφυλάξει υπέρ του εαυτού του 
το δικαίωμα να συμμετέχει απλώς στις συνεδριάσεις του 
διοικητικού συμβουλίου αυτοπροσώπως, καλείται στις συ¬ 


νεδριάσεις του από τον πρόεδρο του συμβουλίου, όπως 
καλούνται όλα τα μέλη του συμβουλίου και συμμετέχει στη 
συζήτηση των θεμάτων εκφράζοντας τη γνώμη του, χωρίς 
δικαίωμα ψήφου. 

Αν ο δωρητής δεν προσκληθεί η συνεδρίαση είναι 
άκυρη. 

Οι διατάξεις της παραγράφου 3 αυτού του άρθρου 
εφαρμόζονται και για τους δωρητές αυτής της παραγρά¬ 
φου. 

4. Οι διατάξεις αυτού του άρθρου εφαρμόζονται αναλό- 
γως και όταν σε διάταξη τελευταίας βουλήσεως, με την 
οποία αφήνεται περιουσία σε ίδρυμα νομαρχιακής αυτο¬ 
διοίκησης ή νομαρχιακού διαμερίσματος έχουν επιφυλα¬ 
χθεί ανάλογα δικαιώματα υπέρ των εκτελεστών της διαθή¬ 
κης ή άλλων προσώπων. 

Άρθρο 6 

Εκλογή και θητεία μελών διοικητικού συμβουλίου 
Αναπλήρωση - Αντικατάσταση 

1. Τα μέλη του διοικητικού συμβουλίου του ιδρύματος 
εκλέγονται από το νομαρχιακό συμβούλιο μέσα σ’ ένα 
μήνα από την εγκατάσταση των αρχών της νομαρχιακής 
αυτοδιοίκησης, για όλη τη νομαρχιακή περίοδο και η θη¬ 
τεία τους λήγει, σε κάθε περίπτωση, με την εγκατάσταση 
των νέων μελών. 

2. Αν ύστερα από δυο διαδοχικές ψηφοφορίες κανένας 
δεν συγκεντρώνει την απόλυτη πλειοψηφία του συνόλου 
των μελών του γίνεται τρίτη ψηφοφορία, κατά την οποία 
εκλέγεται όποιος συγκεντρώνει την απόλυτη πλειοψηφία 
των παρόντων (σχετική πλειοψηφία). Αν στην τρίτη ψηφο¬ 
φορία δύο ή περισσότεροι λάβουν ίσο αριθμό ψήφων, ο 
προεδρεύων ενεργεί ανάμεσά τους κλήρωση. 

3. Αν δεν επιτευχθεί εκλογή όλων των μελών για οποιο- 
δήποτε λόγο, ή αν η συνεδρίαση ματαιωθεί η διαδικασία 
επαναλαμβάνεται σε πέντε μέρες και εφαρμόζονται όσα 
αναγράφονται στην προηγούμενη παράγραφο. 

4. Οι διατάξεις της παραγράφου 4 του άρθρου 14 του Ν. 
2218/1994 εφαρμόζονται αναλόγως και στην ανωτέρω 
εκλογή. 

5. Πριν από την εγκατάστασή τους τα μέλη του διοικητι¬ 
κού συμβουλίου δίνουν εμπρός στο νομάρχη τον όρκο που 
δίνουν τα μέλη του νομαρχιακού συμβουλίου και συντάσ- 
σεται σχετικό πρακτικό ορκωμοσίας. 

6. Οι θέχεις των μελών του διοικητικού συμβουλίου που 
μένουν κενές κατά τη διάρκεια της νομαρχιακής περιό¬ 
δου, καλύπτονται με μέλη που εκλέγονται από το νομαρ¬ 
χιακό συμβούλιο μέσα σε δέκα μέρες αφότου η θέση 
έμεινε κενή. 

7. Τα μέλη του διοικητικού συμβουλίου μπορεί να αντι- 
κατασταθούν κατά τη διάρκεια της θητείας τους, για απο- 
χρώντα λόγο, σχετικό με τη λειτουργία του ιδρύματος, 
ύστερα από απόφαση του νομαρχιακού συμβουλίου που 
λαμβάνεται με πλειοψηφία των τριών τετάρτων του συνό¬ 
λου των μελών του. 

8. Στον πρόεδρο, αντιπρόεδρο και τα μέλη του διοικητι¬ 
κού συμβουλίου καταβάλλεται αποζημίωση για τη συμμε¬ 
τοχή τους στις συνεδριάσεις του διοικητικού συμβουλίου. 
Το ποσόν της αποζημίωσης για κάθε συνεδρίαση είναι ίσο 
με το ποσόν της αντίστοιχης αποζημίωσης του προέδρου 
και των μελών του νομαρχιακού συμβουλίου. Με απόφαση 
του νομαρχιακού συμβουλίου καθορίζεται ο αριθμός των 
συνεδριάσεων κατά μήνα για τις οποίες καταβάλλεται η 
αποζημίωση, οι οποίες σε κάθε περίπτωση δεν μπορούν 
να υπερβαίνουν τις τέσσερις. 

Στον πρόεδρο, αντιπρόεδρο και τα μέλη του διοικητικού 
συμβουλίου καταβάλλονται για τις εκτός έδρας μετακινή¬ 
σεις τους για εκτέλεση υπηρεσίας, ημερήσια αποζημίωση 

και τα έξοδα μετακίνησης (αντίτιμο εισιτηρίου η χιλιομε¬ 
τρική αποζημίωση) τα οποία καθορίζονται με απόφαση 
του νομαρχιακού συμβουλίου. 

Άρθρο 7 

Πρόεδρος - Αντιπρόεδρος Διοικητικού Συμβουλίου 

Μετά την εκλογή όλων των μελών του διοικητικού συμ¬ 
βουλίου, το νομαρχιακό συμβούλιο ορίζει ένα από τα εκλε- 
γέντα μέλη ως πρόεδρο και ένα ως αντιπρόεδρο του διοι¬ 
κητικού συμβουλίου. 

Ο πρόεδρος του διοικητικού συμβουλίου είναι και πρόε¬ 
δρος του ιδρύματος. Ο αντιπρόεδρος αναπληρώνει τον 
πρόεδρο ελλείποντα, απάντα ή κωλυόμενο. 

Άρθρο 8 

Εκτελεστική Επιτροπή. 

1. Σε κάθε ίδρυμα λειτουργεί τριμελής εκτελεστική επι¬ 
τροπή. 

Αυτή αποτελείται από τον πρόεδρο ή τον αντιπρόεδρο 
και από δύο μέλη του διοικητικού συμβουλίου, τα οποία 
εκλέγονται από το διοικητικό συμβούλιο με σχετική πλειο- 
ψηφία. 

Η θητεία της εκτελεστικής επιτροπής ακολουθεί τη θη¬ 
τεία του διοικητικού συμβουλίου. 

2. Η εκλογή γίνεται μόλις το διοικητικό συμβούλιο κα¬ 
ταρτιστεί σε σώμα και συνεδριάσει. 

Εκλέγεται και ένα αναπληρωματικό μέλος, το οποίο 
αναπληρώνει οποιοδήποτε από τα τακτικά μέλη όταν αυτό 
κωλύεται, απουσιάζει ή ελλείπει. 

Άρθρο 9 

Αρμοδιότητες - Μεταβίβαση αυτών 

1. Το διοικητικό συμβούλιο και ο πρόεδρός του έχουν 
ως προς τη διοίκηση του ιδρύματος τις αρμοδιότητες του 
νομαρχιακού συμβουλίου και του νομάρχη αντιστοίχως. 

2. Η εκτελεστική επιτροπή έχει τις ακόλουθες αρμοδιό¬ 
τητες. 

α) Προετοιμάζει τις υποθέσεις αρμοδιότητας του διοι¬ 
κητικού συμβουλίου. 

β) Καταρτίζει σχέδιο του προϋπολογισμού, επεξεργάζε¬ 
ται τον απολογισμό και υποβάλλει σχετική έκθεση οτο 
διοικητικό συμβούλιο. 

γ) Αποφασίζει για τη διάθεση των γραμμένων στον 
προϋπολογισμό του ιδρύματος πιστώσεων. 

δ) Καταρτίζει τις διακηρύξεις διαγωνισμών για την εκτέ¬ 
λεση έργων, εργασιών, προγραμμάτων και προμηθειών και 
την ανάθεση της παροχής υπηρεσιών και διεξάγει και κα¬ 
τακυρώνει όλες τις δημοπρασίες. 

ε) Αποφασίζει για την έγερση αγωγών, παραιτήσεων 
από αυτές ή για εξώδικό ή δικαστικό συμβιβασμό, καθώς 
και για την άσκηση ένδικων μέσων. 

στ) Αποφασίζει για την υποβολή διοικητικών προσφυ¬ 
γών στις διοικητικές αρχές. 

ζ) Ασκεί όσες αρμοδιότητες της μεταβιβάζει το διοικη¬ 
τικό συμβούλιο. 

3. Το διοικητικό συμβούλιο του ιδρύματος μπορεί με 
απόφασή του να μεταβιβάζει αρμοδιότητέςτου στην εκτε¬ 
λεστική επιτροπή, εκτός από τις εξής περιπτώσεις: 

α) Τον κανονισμό των εργασιών του και των εργασιών 
της εκτελεστικής επιτροπής, καθώς και τον οργανισμό 
υπηρεσιών του ιδρύματος. 

β) Τον προϋπολογισμό και τον απολογισμό του ιδρύμα¬ 
τος. 

γ) Την απολλοτρίωση ακινήτων. 

δ) Το πρόγραμμα εκτελέσεων έργων και προμηθειών. 

ε) Την πλήρωση των κενών οργανικών θέσεων του ιδρύ¬ 
ματος. 

4. Ο πρόεδρος μπορεί με απόφασή του να μεταβιβάζει 
ορισμένες από τις αρμοδιότητές του σε μέλος της εκτελε¬ 


στικής επιτροπής ή στο γενικό διευθυντή, που τυχόν προ- 
βλέπεται από τον οργανισμό του ιδρύματος ή σε άλλο στέ¬ 
λεχος του προσωπικού του ιδρύματος. 

Άρθρο 10 

Λειτουργία διοικητικού συμβουλίου και εκτελεστικής επι¬ 
τροπής 

1. Τα θέματα τα σχετικά με τις εργασίες του διοικητικού 
συμβουλίου, την πρόσκληση των μελών του και της εκτε¬ 
λεστικής επιτροπής σε συνεδρίαση, την απαιτουμένη για 
τη λήψη αποφάσεως πλειοψηφία, τον έλεγχο και την 
εκτελεστότητα των πράξεων και αποφάσεών του, ρυθμί¬ 
ζονται με ανάλογη εφαρμογή των σχετικών διατάξεων που 
αφορούν το νομαρχιακό συμβούλιο και τις νομαρχιακές 
επιτροπές αντίστοιχα. 

2 Το διοικητικό συμβούλιο βρίσκεται σε απαρτία όταν τα 
παρόντα μέλη του είναι περισσότερα από τα σπόντα. 
Στους παρόντες πρέπει να είναι ο πρόεδρος ή ο αντιπρόε¬ 
δρος. 

3. Ο Οργανισμός εσωτερικής υπηρεσίας, ο εσωτερικός 
κανονισμός λειτουργίας καθώς και ο κανονισμός εργασιών 
του Διοικητικού Συμβουλίου και ο Κανονισμός Εργασιών 
της Εκτελεστικής Επιτροπής των Ιδρυμάτων καταρτίζο¬ 
νται και ψηφίζονται από τα διοικητικά συμβούλια. 

4. Για τις αποφάσεις του διοικητικού συμβουλίου που 
αφορούν τον προϋπολογισμό, τον απολογισμό, τον οργα¬ 
νισμό εσωτερικής υπηρεσίας, τον εσωτερικό κανονισμό 
λειτουργίας, την εκποίηση ή την ανταλλαγή ακινήτων ή την 
επιβάρυνσή τους με εμπράγματα δικαιώματα, την απο¬ 
δοχή κληρονομιών και δωρεών που περιέχουν όρο ή κλη¬ 
ροδοσιών, τη συνομολόγηση δανείων, καθώς και τους λοι¬ 
πούς κανονισμούς λειτουργίας των ιδρυμάτων, απαιτείται 
και γνώμη του νομαρχιακού συμβουλίου. 

Το νομαρχιακό συμβούλιο οφείλει να αποστείλει τη γνω¬ 
μοδότηση στο Γ ενικό Γ ραμματέα της Περιφέρειας, μέσα 
σε είκοσι (20) μέρες αφότου περιήλθε σ’ αυτό η απόφαση 
του διοικητικού συμβουλίου. Η αρνητική γνώμη του νομαρ¬ 
χιακού συμβουλίου είναι υποχρεωτική για το Γ ενικό Γ ραμ¬ 
ματέα της Περιφέρειας. 

5. Για την τριμελή εκτελεστική επιτροπή απαιτείται η 
παρουσία όλων προκειμένου να συνεδριάσει και λάβει 
αποφάσεις. 

6. Γ ια τον έλεγχο των πράξεων του διοικητικού σαυμ- 
βουλίου, και της εκτελεστικής επιτροπής εφαρμόζονται οι 
διατάξεις του άρθρου 18 του Ν. 2218/1994 όπως έχουν 
συμπληρωθεί με το άρθρο 13 παράγρ. 15,27 και 34 του Ν. 
2307/1995 και το άρθρο 19 παρ. 6α', β' του Ν. 2344/ 
1995. 

Άρθρο 11 
Πόροι 

Πόροι των ιδρυμάτων είναι ιδίως: 

α) Ετήσια επιχορήγηση του Κράτους, της νομαρχιακής 
αυτοδιοίκησης ή του νομαρχιακού διαμερίσματος. 

β) Κάθε είδους εισφορές, επιχορηγήσεις, δωρεές, κλη¬ 
ρονομιές και κληροδοσίες. 

γ) Εισπράξεις από το αντίτιμο των πραγμάτων ή των 
υπηρεσιών, που παρέχουν τα ιδρύματα. 

δ) Πρόσοδοι από τη δική του περιουσία του. 

Άρθρο 12 

Οικονομική διοίκηση και διαχείριση - Περιουσία 

1. Οι διατάξεις που ισχύουν για τις νομαρχιακές αυτο¬ 
διοικήσεις και αφορούν την οικονομική διοίκηση, το οικο¬ 
νομικό έτος, τον προϋπολογισμό και απολογισμό και τον 
έλεγχο αυτών, την ταμιακή υπηρεσία, τη διαχείριση, τα δά¬ 
νεια και την περιουσία εφαρμόζονται και στα ιδρύματα. 

2. Εξαιρούνται από τις διατάξεις της παραγράφου 1 τα 
ιδρύματα που διεπονται από τους νόμους «περί εκκαθαρί- 
σεως και διοικήσεως των εις το κράτος και υπέρ κοινωφε¬ 
λών σκοπών καταλειπομένων κληρονομιών, κληροδοσιών 

και δωρεών» για τα οποία εξακολουθούν να ισχύουν οι δια¬ 
τάξεις αυτών των νόμων, εφόσον δεν τροποποιούνται από 
αυτό το Διάταγμα. 

Άρθρο 13 

Μελέτες, έργα, Προμήθειες 

Τα ιδρύματα καταρτίζουν κάθε είδους μελέτες εκτε- 
λούν έργα και πραγματοποιούν τις κάθε είδους προμή- 
θειές τους, σύμφωνα με τις διατάξεις που ισχύουν κάθε 
φορά για την κατάρτιση μελετών, την εκτέλεση έργων και 
την προμήθεια πραγμάτων από τις νομαρχιακές αυτοδιοι¬ 
κήσεις. 

Άρθρο 14 

Προσωπικό - Οργάνωση 

Οι διατάξεις που ισχύουν για τις νομαρχιακές αυτοδιοι¬ 
κήσεις και τα νομαρχιακά διαμερίσματα και αφορούν στον 
οργανισμό εσωτερικής υπηρεσίας, στον εσωτερικό κανο¬ 
νισμό λειτουργίας καθώς και στους λοιπούς κανονισμούς 
αυτών και στο προσωπικό αυτών εφαρμόζονται αναλόγως 
και στα ιδρύματα τω νομαρχιακών αυτοδιοικήσεων και των 
νομαρχιακών διαμερισμάτων. 

Άρθρο 15 

Κατάργηση 

1. Τα ιδρύματα των νομαρχιακών αυτοδιοικήσεων και 
των νομαρχιακών διαμερισμάτων καταργούνται με τον ίδιο 
τρόπο που συνιστώνται και η περιουσία τους περιέχεται 
στη νομαρχιακή αυτοδιοίκηση ή στο νομαρχιακό διαμέρι¬ 
σμα που τα έχει συστήσει. 

2. Τις ιδιωτικές περιουσίες που περιέχονται στο ίδρυμα 
με πράξεις εν ζωή ή αιτία θανάτου, εξακολουθεί να διαθέ¬ 
τει η νομαρχιακή αυτοδιοίκηση ή το νομαρχιακό διαμέρι¬ 
σμα ειδικά και αποκλειστικά για τον τοπικό σκοπό για τον 
οποίο αφιερώθηκαν, με την επιφύλαξη και των διατάξεων 
που αφορούν την επωφελέστερη αξιοποίηση ή διάθεση 
του περιουσιακού στοιχείου που έχει καταληφθεί ή δωρη- 
θεί για τον ίδιο ή άλλο κοινωφελή σκοπό. 

ΚΕΦΑΛΑΙΟ Β 

ΛΟΙΠΑ ΝΟΜΙΚΑ ΠΡΟΣΩΠΑ ΔΗΜΟΣΙΟΥ ΔΙΚΑΙΟΥ 

Άρθρο 16 
Σύσταση - Σκοπός 

1. Η σύσταση των λοιπών νομικών προσώπων δημοσίου 
δικαίου από τις νομαρχιακές αυτοδιοικήσεις και τα νομαρ¬ 
χιακά διαμερίσματα γίνεται με απόφαση του νομαρχιακού 
συμβουλίου, η οποία λαμβάνεται με την απόλυτη πλειοψη- 
φία του συνόλου των μελών του, σύμφωνα με τα όσα ορί¬ 
ζονται στην παράγραφο 3 του άρθρου 21 του Νόμου 
2218/1994. 

2. Τα ιδρύματα της προηγούμενης παραγράφου υπηρε¬ 
τούν, κυρίως σκοπούς κοινωνικούς, πρόνοιας, ανάπτυξης, 
πνευματικούς και πολιτιστικούς. 

Υπάγονται στην εποπτεία των νομαρχιακών αυτοδιοική¬ 
σεων και των νομαρχιακών διαμερισμάτων αντίστοιχα. 

Άρθρο 17 
Όργανα διοίκησης 

Τα νομικά πρόσωπα δημοσίου δικαίου διοικούνται από 
τα εξής όργανα: 

α) Το διοικητικό συμβούλιο. 

β) Την εκτελεστική επιτροπή. Αυτή μπορεί να συνιστά- 


ται σε νομικά πρόσωπα με μεγάλη δραστηριότητα, εφόσον 
κρίνεται απαραίτητη η σύστασή της από το όργανο το 
οποίο συνιστά το νομικό πρόσωπο, 
γ) Τον Πρόεδρο. 

Άρθρο 18 

Διοικητικό Συμβούλιο 

1. Το διοικητικό συμβούλιο των νομικών προσώπων δη¬ 
μοσίου δικαίου αποτελείται από πέντε έως επτά μέλη, τα 
οποία εκλέγονται από το νομαρχιακό συμβούλιο με μυ¬ 
στική ψηφοφορία και με την απόλυτη πλειοψηφία του συ¬ 
νόλου των μελών του. 

2. Τα μέλη του διοικητικού συμβουλίου πρέπει να είναι 
Έλληνες πολίτες και κάτοικοι δήμου ή κοινότητας της πε¬ 
ριφέρειας της νομαρχιακής αυτοδιοίκησης ή του νομαρ¬ 
χιακού διαμερίσματος και να έχουν ανάλογη επαγγελμα¬ 
τική ή κοινωνική δράση και ειδικές γνώσεις σχετικές με το 
σκοπό του νομικού προσώπου. 

Μέλη του διοικητικού συμβουλίου μπορεί να είναι και 
μέλη του νομαρχιακού συμβουλίου. 

Άρθρο 19 

Ανάλογη εφαρμογή διατάξεων 

Οι διατάξεις των άρθρων 6,7,8,9,10,11,12 παράγρα¬ 
φος 1,13,14 και 15 παράγραφος 1, του παρόντος διατάγ¬ 
ματος εφαρμόζονται και στα λοιπά νομικά πρόσωπα δημο¬ 
σίου δικαίου τα οποία συνιστούν οι νομαρχιακές αυτοδιοι¬ 
κήσεις και τα νομαρχιακά διαμερίσματα. 

Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε την δημοσίευση και εκτέλεση 
του παρόντος διατάγματος. 

Αθήνα, 25 Ιουνίου 1996 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Α.-Α. ΤΣΟΧΑΤΖΟΠΟΥΛΟΣ 

- + - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 199 (2) 

Συμπλήρωση του Κανονισμού διαρθρώσεως, συνθέσεως 
και αρμοδιοτήτων των Υπηρεσιών του Οργανισμού 
Γεργικών Ασφαλίσεων (ΟΓΑ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. του άρθ. 9 του Ν. 2297/1995 (ΦΕΚ 50/Α). 
β. των άρθρων 16 και 19 του Ν. 4169/1961 (ΦΕΚ 
81/Α). 

γ. των άρθρων 2 του Ν. 799/1978 (ΦΕΚ 117/Α) και 7 
του Ν. 826/1978 (ΦΕΚ 194/Α). 

δ. του άρθρου 29Α του Ν. 1558/1985, που προστέθηκε 
με το άρθρο 27 του Ν. 2081/92 (ΦΕΚ 154/Α/92). 
ε. του άρθρου 19 του Ν. 1735/1987 (ΦΕΚ 195/Α). 

2. Το Π.Δ. 372/95 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας, 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας» (ΦΕΚ 201/Α). 

3. Το Π.Δ. 373/95 «Συγχώνευση των Υπουργείων Προε¬ 
δρίας της Κυβέρνησης και Εσωτερικών στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων του» (ΦΕΚ 201/Α). 

4. Την 80010/96 απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων «Ανά¬ 
θεση αρμοδιοτήτων στους Υφυπουργούς Εργασίας και 
Κοινωνικών Ασφαλίσεων» (ΦΕΚ 91/Β/13,2,96), 

5. Την αρ. 13/6.3.96 απόφαση του Πρωθυπουργού 

«Καθορισμός αρμοδιοτήτων του Υφυπουργού Εσωτερι¬ 
κών, Δημ. Διοίκησης και Αποκέντρωσης, Γεωργίου Μω- 
ραΐτη». 

6. Την 145/31,7,95 απόφαση του Δ.Σ. του ΟΓΑ. 

7. Το γεγονός ότι από τις διατάξεις αυτού του Προεδρι¬ 
κού Διατάγματος δεν προκαλείται δαπάνη σε βάρος του 
προϋπ/σμού του ΟΓΑ. 

8. Την 237/1996 γνωμοδότηση του Συμβουλίου της 
Επικράτειας μετά από πρόταση του Υπουργού Οικονομι¬ 
κών και των Υφυπουργών Εσωτερικών, Δημόσιας Διοίκη¬ 
σης και Αποκέντρωσης και Εργασίας και Κοινωνικών 
Ασφαλίσεων, αποφασίζουμε: 

Άρθρο μόνο 

Ο Κανονισμός διαρθρώσεως, συνθέσεως και αρμοδιο¬ 
τήτων των Υπηρεσιών του ΟΓΑ που ενεκρίθη με την 
Υπουργική Απόφαση Ε4/Φ.34 οικ.4279/1971 (ΦΕΚ 678 
Β) και τροποποιήθηκε και συμπληρώθηκε με τις Υπουργι¬ 
κές Αποφάσεις Υ.Α.34/3126/1972 {ΦΕΚ 499 Β), 
Υ.Α.ΓΦ/34/146/1974 (ΦΕΚ 6 Β), Υ.Α.34/2471/1975 
(ΦΕΚ 758 Β), τα Π.Δ. 232/1983 (ΦΕΚ 85 Α), Π.Δ. 77/ 
1992 (ΦΕΚ 37 Α), Π.Δ. 277/1992 (ΦΕΚ 144 Α) και τα αρθ. 

1 και 2 Ν. 1745/1987 (ΦΕΚ 234 Α), αρθ. 18 παρ. 2 Ν. 

1790/1988 (ΦΕΚ 134 Α) και αρθ. 78 παρ. 2 του Ν. 1892/ 
1990 (ΦΕΚ 101 Α) συμπληρώνεται ως εξής: 

«ΠΕΡΙΦΕΡΕΙΑΚΕΣ ΜΟΝΑΔΕΣ 
Άρθρο 12α 

Οι με την παρ. 3 του άρθρου 16 του Ν. 4169/1961 ιδρυ¬ 
όμενες περιφερειακές μονάδες διακρίνονται σε Περιφε¬ 
ρειακά Υποκαταστήματα στις έδρες των διοικητικών περι¬ 
φερειών της Χώρας και Τοπικά Υποκαταστήματα σε μι¬ 
κρότερες περιοχές. 

Άρθρο 12β 
Διάρθρωση 

Τα Περιφερειακά Υποκαταστήματα αποτελούνται από 
τα εξής Τμήματα: 

α. Τμήμα Ασφάλισης και Παροχών. 

β. Τμήμα Ιατροφαρμακευτικής Περίθαλψης. 

γ. Τμήμα Οικογενειακών Επιδομάτων και Διοικητικής 
Υποστήριξης. 

Άρθρο 12γ 
Αρμοδιότητες 

1. Τμήμα Ασφάλισης και Παροχών. 

Στην αρμοδιότητα του Τμήματος αυτού ανήκει: 

Η συγκέντρωση στοιχείων από αρμόδιες Υπηρεσίες 
(Αγρονομεία, Αστυνομικές Αρχές, Πρόεδρο Κοινότητας 
κ.λπ.), σχετικά με την απασχόληση των ατόμων εκείνων 
που ζητούν την ασφάλιση στον ΟΓΑ. 

Η εισήγηση και σύνταξη σχεδίων εγκριτικών - απορρι¬ 
πτικών αποφάσεων σε πρώτο βαθμό, σχετικά με την υπα¬ 
γωγή στην ασφάλιση του ΟΓ Α. 

Η απογραφή των υποχρέων για καταβολή εισφοράς και 
η εγγραφή τους στους σχετικούς Πίνακες Υποχρέων 
ασφαλιστικής εισφοράς. 

Η παρακολούθηση και η πραγματοποίηση των μεταβο¬ 
λών των ασφαλισμένων, η τήρηση και η ενημέρωση των 
υποχρέων ασφαλιστικής εισφοράς. 

Η έκδοση και η χορήγηση ασφαλιστικών βιβλιαρίων. 

Η σύνταξη εισηγήσεων προς το αρμόδιο όργανο, που 
εξετάζει τις αιτήσεις αντιρρήσεων προσώπων για την υπα¬ 
γωγή τους ή μη στην ασφάλιση και την εγγραφή τους ή μη 
στου Πίνακες υποχρέων καταβολής ασφαλιστικής εισφο¬ 
ράς, αφού συμπληρωθούν οι σχετικοί φάκελοι με τις απα¬ 
ραίτητες πληροφορίες, έγγραφα και δικαιολογητικά και η 
κοινοποίηση των αποφάσεων αυτών. 

Η χορήγηση βεβαιώσεων για την ασφαλιστική κατά¬ 
σταση των ασφαλισμένων και συνταξιούχων του ΟΓ Α. 


Η παραλαβή των αιτήσεων για τη χορήγηση σύνταξης 
γήρατος, ή θανάτου, η μέριμνα για τη συγκέντρωση των 
ελλειπόντων δικαιολογητικών και η έκδοση των αποφά¬ 
σεων περί συνταξιοδοτήσεως ή μη των αιτούντων. 

Η παραλαβή των αιτήσεων για τη χορήγηση σύνταξης 
αναπηρίας, επιδομάτων παραπληγίας - τετραπληγίας, τυ¬ 
φλότητας και απολύτου αναπηρίας, η μέριμνα για την πα¬ 
ραπομπή των αιτούντων στις αρμόδιες Υγειονομικές Επι¬ 
τροπές για τον προσδιορισμό του ποσοστού της ανικανό¬ 
τητάς τους ως και για τη συγκέντρωση των ελλιπόντων δι- 
καιοληγητικών, η άσκηση ενώπιον των αρμοδίων Β/θμίων 
Υγειονομικών Επιτροπών προσφυγών κατ’ αποφάσεων 
των Α/βάθμιων Υγειονομικών Επιτροπών και η έκδοση των 
σχετικών αποφάσεων. 

Η παραλαβή των αιτήσεων για τη χορήγηση σύνταξης σε 
ανασφάλιστα άτομα, η μέριμνα για τη συγκέντρωση των 
ελλειπόντων δικαιολογητικών και έκδοση των αποφάσεων 
περί συνταξιοδοτήσεως ή μη των αιτούντων. 

Η αποστολή στα κατά τόπους αρμόδια Πρωτοδικεία των 
ασκουμένων ενστάσεων κατ’ αποφάσεων πρωτοβαθμίων 
οργάνων με τους οικείους φακέλους, η παρακολούθηση 
των υποθέσεων αυτών και η εισήγηση για την άσκηση 
εφέσεων κατά των αποφάσεων των Πρωτοδικείων. 

Η παροχή πληροφοριών στους ενδιαφερομένους για 
την πορεία των υποθέσεών τους και για κάθε θέμα που 
έχει σχέση με τη συνταξιοδότηση των ασφαλισμένων του 
ΟΓΑ. 

Η μέριμνα για την εγγραφή των νέων συνταξιούχων στο 
οικείο Μητρώο και η αποστολή στους Δήμους και Κοινότη¬ 
τες καταστάσεων συνταξιούχων οι οποίες εκδίδονται με 
βάση το τηρούμενο Μητρώο. 

Η τήρηση του αρχείου συνταξιοδοτικών αποφάσεων. 

Η διενέργεια, μετά από αίτηση των συνταξιούχων, με¬ 
τεγγραφής αυτών, στα Μητρώα άλλου Δήμου ή Κοινότη- 
τας. 

Η διενέργεια της αναστολής ή της διακοπής της συντα- 
ξιοδοτήσεως, η διενέργεια των πάσης φύσεως μεταβο¬ 
λών, του ποσού των συντάξεων και η μέριμνα για τη σχε¬ 
τική ενημέρωση του Μητρώου των συνταξιούχων. 

Η καταβολή των εξόδων κηδείας συνταξιούχων στους 
κατά Νόμο δικαιούμενους και η καταβολή στους κληρονό¬ 
μους των αποθανόντων συνταξιούχων των οφειλομένων σ’ 
αυτούς συντάξεων. 

Η χορήγηση επιδόματος μητρότητας (επίδομα κυοφο- 
ρίας και λοχείας και βοηθήματος τοκετού) στις ασφαλι¬ 
σμένες του ΟΓΑ. 

2. Τμήμα Ιατροφαρμακευτικής περίθαλψης. 

Στην αρμοδιότητα του Τμήματος αυτού ανήκει: 

Η παροχή πληροφοριών προς θεραπευτήρια, ασφαλι¬ 
σμένους κλπ., σχετικά με την περί ΟΓ Α Νομοθεσία, όσον 
αφορά την Ιατροφαρμακευτική Περίθαλψη. 

Η εκκαθάριση και απόδοση των δαπανών νοσηλείας σε 
μη συμβεβλημένες ιδιωτικές κλινικές, καθώς και των πά¬ 
σης φύσεως δαπανών και παροχών που προβλέπονται για 
τους ασφαλισμένους του ΟΓ Α. 

Η άσκηση όλων των αρμοδιοτήτων, που έχουν ανατεθέι 
στους προϊσταμένους των Διευθύνσεων και Τμημάτων 
Υγείας των Νομαρχιών, καθώς και ο έλεγχος των προσφε- 
ρομένων υπηρεσιών περίθαλψης στους ασφαλισμένους 
του ΟΓΑ. 

Η σύναψη συμβάσεων με φαρμακεία, η παραλαβή των 
μηνιαίων λογαριασμών τους και η εισήγηση για τη χορή¬ 
γηση σ’ αυτά αντίστοιχης προκαταβολής. 

Ο έλεγχος των συνταγών και η εκκαθάριση των λογαρια¬ 
σμών των φαρμακείων, η αρχειοθέτηση συνταγών και των 
συναφών στοιχείων, η απόδοση δαπάνης για την αγορά 
φαρμάκων από το εξωτερικό, καθώς και η απόδοση της 
δαπάνης φαρμάκων στα Νοσοκομεία, Κέντρα Υγείας 
κ.λπ. 

Η θεώρηση των συνταγών που υπερβαίνουν ορισμένο 
ποσό το οποίο καθορίζεται κάθε φορά με απόφαση του 

Διοικητού του ΟΓΑ και η επίλυση κάθε διαφοράς, η οποία 
προκύπτει από την εφαρμογή του θεσμού της Φαρμακευ¬ 
τικής Περίθαλψης. 

Ο έλεγχος των φαρμακείων και γενικά η παρακολού¬ 
θηση της σωστής Φαρμακευτικής περίθαλψης. 

3. Τμήμα Οικογενειακών Επιδομάτων και Διοικητικής 
Υποστήριξης. 

Στην αρμοδιότητα του Τμήματος αυτού ανήκει: 

Η παραλαβή των αιτήσεων για τη χορήγηση επιδομάτων, 
η μέριμνα για τη συγκέντρωση των ελλειπόντων δικαιολο- 
γητικών και η έκδοση πράξεων περί χορηγήσεως ή μη επι¬ 
δόματος. 

Η παροχή πληροφοριών στους ενδιαφερόμενους για 
την πορεία των υποθέσεών τους και για κάθε θέμα που 
έχει σχέση με τη χορήγηση από τον ΟΓ Α επιδομάτων. 

Η κατάρτιση Μητρώου επιδοματούχων και η ενημέρωσή 
του με τυχόν μεταβολές. 

Η τήρηση του αρχείου των πράξεων χορήγησης οικογε¬ 
νειακών επιδομάτων. 

Η αναστολή, ή διακοπή της καταβολής των οικογενεια¬ 
κών επιδομάτων, η μεταβολή του ποσού τους, η αλλαγή 
του τόπου πληρωμής τους, καθώς και η αναζήτηση των 
αχρεωστήτως καταβληθέντων ποσών. 

Η έκδοση των αιτουμένων βεβαιώσεων περί επιδοτή- 
σεως ή μη από τον ΟΓΑ. 

Η μέριμνα για τη διακίνηση της εισερχόμενης και εξερ- 
χόμενης αλληλογραφίας. 

Η διεξαγωγή κάθε αλληλογραφίας που δεν ανάγεται 
στην αρμοδιότητα των άλλων Τμημάτων. 

Η ενημέρωση του προσωπικού επί των εκδιδομένων 
εγκυκλίων αποφάσεων και διαταγών και η ενημέρωση της 
Κεντρικής Υπηρεσίας επί θεμάτων που αφορούν το προ¬ 
σωπικό του Περιφερειακού Υποκαταστήματος. 

Η τήρηση απλού και εμπιστευτικού πρωτοκόλλου αλλη¬ 
λογραφίας. 

Η φροντίδα για την εκτύπωση, πολυγράφηση και φωτο- 
αντιγράφηση εγγράφων και λοιπών υπηρεσιακών στοι¬ 
χείων και η φροντίδα για τη συντήρηση, επισκευή και καλή 
λειτουργία όλων των μέσων και εγκαταστάσεων που δια¬ 
θέτει ή χρησιμοποιεί το Περιφερειακό Υποκατάστημα για 
την εύρυθμη λειτουργία του. 

Η διαχείριση και πληρωμή των μικροδαπανών προς κά¬ 
λυψη των αμέσων αναγκών του Περιφερειακού Υποκατα¬ 
στήματος. 

Η μέριμνα για την προμήθεια των πάσης φύσεως υλικών 
μέσων και αγαθών ή υπηρεσιών που είναι αναγκαία για το 
περιφερειακό Υποκατάστημα, η διαχείριση, η διακίνηση 
και παρακολούθηση αυτών. 

Η τήρηση βιβλίων και λοιπών στοιχείων για την παρακο¬ 
λούθηση της διακίνησης των υλικών. 

Η φροντίδα για τη συντήρηση των υλικών. 

Η τακτική ενημέρωση των αρμοδίων Υπηρεσιών του Ορ¬ 
γανισμού περί των υπαρχόντων υλικών και της καταλληλό- 
τητάς τους. 

Η φροντίδα για την τάξη, την ασφάλεια και την τήρηση 
της καθαριότητας των κτιριακών εγκαταστάσεων, όπου 
στεγάζεται το Περιφερειακό Υποκατάστημα. 

4. Τα Τοπικά Υποκαταστήματα λειτουργούν υπό την 
εποπτεία, το συντονισμό και τον έλεγχο των Περιφερεια¬ 
κών Υποκαταστημάτων. 

Αρθρο12δ 
Στελέχωση 

1. Στα Περιφερειακά Υποκαταστήματα, πέραν του 
Προϊσταμένου, υπηρετούν δέκα τέσσερις (14) υπάλληλοι, 
ο αριθμός των οποίων κατά Κλάδο έχει ως εξής: 

α. Πέντε (5), του Κλάδου Διοίκησης. 

β. Ένας (1) του Κλάδου Ιατρών και Οδοντιάτρων. 

γ. Ένας (1) του Κλάδου Φαρμακοποιών. 


δ. Έξι (6) του Κλάδου Διοικητικού Προσωπικού Β Κατη¬ 
γορίας. 

ε. Ένας (1) του Κλάδου Βοηθητικού Προσωπικού. 

2. Η τοποθέτηση όλων των υπαλλήλων στα Περιφε¬ 
ρειακά και Τοπικά Υποκαταστήματα γίνεται με απόφαση 
του Διοικητή του ΟΓΑ, διαφυλάσσομένων των διατάξεων 
περί μεταθέσεων του Κανονισμού κατάστασης Προσωπι¬ 
κού του ΟΓΑ. 

Άρθρο 12 

Προϊστάμενοι 

1. Προϊστάμενος Περιφερειακού και Τοπικού Υποκατα¬ 
στήματος τοποθετείται υπάλληλος Κλάδου Διοίκησης, με 
βαθμό τουλάχιστον Α4 και σε περίπτωση ελλείψεως αυ¬ 
τού τουλάχιστον ομοιόβαθμος ή ισόβαθμος υπάλληλος άλ¬ 
λου Κλάδου, ο οποίος αποφασίζει και υπογράφει κάθε έγ¬ 
γραφο που απορρέει από τις αρμοδιότητες του Υποκατα¬ 
στήματος. 

2. Προϊστάμενος του Τμήματος Ασφάλισης και Παρο¬ 
χών τοποθετείται υπάλληλος του Κλάδου Διοίκησης με 
βαθμό τουλάχιστον Α5 και σε περίπτωση ελλείψεως αυ¬ 
τού, υπάλληλος του κλάδου Διοικητικών Υπαλλήλων Β με 
βαθμό τουλάχιστον Δ2. 

3. Προϊστάμενος του Τμήματος Ιατροφαρμακευτικής 
Περίθαλψης τοποθετείται υπάλληλος των Κλάδων Διοίκη¬ 
σης ή Ιατρών και Οδοντιάτρων ή Φαρμακοποιών με βαθμό 
τουλάχιστον Α5. 

4. Προϊστάμενος του Τμήματος Οικογενειακών Επιδο¬ 
μάτων και Διοικητικής Υποστήριξης, τοποθετείται υπάλ¬ 
ληλος του Κλάδου Διοίκησης με βαθμό τουλάχιστον Α5 ή 
του Κλάδου Διοικητικών Υπαλλήλων Β με βαθμό τουλάχι¬ 
στον Β1. 

5. Οι παραπάνω τοποθετήσεις των προϊσταμένων γίνο¬ 
νται με απόφαση του Διοικητή του ΟΓΑ, ενώ η κατανομή 
του λοιπού προσωπικού, με απόφαση του Προϊσταμένου 
του Υποκαταστήματος. 

Άρθρο 12στ 

Αναπλήρωση 

Η αναπλήρωση Προϊσταμένων γίνεται σύμφωνα με όσα 
ορίζονται στον Κανονισμό διαρθρώσεως, συνθέσεως και 
αρμοδιοτήτων των Υπηρεσιών του ΟΓΑ. 

Άρθρο 12ζ 
Γ ενικές Διατάξεις 

1. Στα Περιφερειακά Υποκαταστήματα για Τοπικά Υπο¬ 
καταστήματα παρέχεται Μηχανογραφική Υποστήριξη με 
ΟΝ ΓΙΝΕ σύνδεση. 

2. Τα περιφερειακά και Τοπικά Υποκαταστήματα υπά¬ 
γονται στη Διοίκηση και υπόκεινται σε έλεγχο που ενερ- 
γείται κατόπιν εντολής της από τον Κλάδο Επιθεώρσης. 

3. Η παρ. 7 του άρθρου 8 του Κανονισμού διαρθρώ- 
σεως, συνθέσεως και αρμοδιοτήτων των Υπηρεσιών του 
ΟΓΑ, που προστέθηκε με την παρ. 2 του άρθρου 4 του 
Π.Δ. 232/1983 (ΦΕΚ 85/Α), καταργείται. 

Στον Υφυπουργό Εργασίας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 4 Ιουλίου 1996 

Ο ΠΡΟΕΔΡΟΙ ΤΗΙ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΟΝ, 

ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Γ. ΜΩΡΑΪΤΗΣ ΑΛ. ΠΑΠΑΔΟΠΟΥΛΟΣ 

ΥΦΥΠΟΥΡΓΟΣ ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΛΑΟΣ ΦΑΡΜΑΚΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 200 (3) 

Συγχώνευση του Ταμείου Επικουρικής Ασφαλίσεως Εργα- 

τοτεχνιτών Δομικών και Ξυλουργικών Εργασιών (Τ.Ε.- 

Α.Ε.Δ.Ξ.Ε.) στον Τομέα Επικουρικής Ασφαλίσεως Μι¬ 
σθωτών που λειτουργεί στο ί.Κ.Α. (Ι.Κ.Α. 
Τ.Ε.Α.Μ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 997/ 
1979 (Α' 287), όπως έχει αντικαταστθεί με την παρ. 8 του 
άρθ. 56 του Ν. 1140/1981 (Α, 68) και με την παρ. 3 του 
άρθ. 76 του Ν. 2084/1992 (Α, 165) και έχει συμπληρωθεί 
με την παρ. 3 του άρθ. 8 του Ν. 2335/95 (Α 185) σε συν¬ 
δυασμό με την παρ. 4 του ίδιου άρθρου. 

2. Τις διατάξεις του αρθ. 6 του Ν. 1358/1983 (Α, 64). 

3. Τη Β1/21 /19/1820/5.7.1983 Υπουργική Απόφαση 
(Β 433). 

4. Τη διάταξη της παρ. 2 του άρθ. 19 του Ν. 1735/1987 
(Α, 195). 

5. Τη διάταξη του άρθ. 27 του Ν. 2081/1992 (Α, 154). 

6. Τις διατάξεις του Π.Δ.213/1992 (Α, 102). 

7. Τις διατάξεις του Π.Δ. 372/1995 (Α, 201). 

8. Την αριθμ. 13/1996 κοινή απόφαση του Πρωθυπουρ¬ 
γού και του Υπουργού Εσωτερικών, Δημ. Διοίκησης και 
Αποκέντρωσης για τον καθορισμό αρμοδιοτήτων του Υφυ¬ 
πουργού Εσωτερικών, Δημ. Διοίκησης και Αποκέντρωσης, 
Γεωργίου Μωραϊτη (ΦΕΚ 137/Β ). 

9. Την κοινή απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων 80010/ 
12.2.96 άρθρο 3 (Β, 91). 

10. Τη γνώμη του Δ.Σ. του Ταμείου Επικουρικής Ασφα¬ 
λίσεως Εργατεχνιτών Δομικών και Ξυλουργικών Εργασιών, 
που έχει ληφθεί κατά η συνεδρίαση του 3336/9.2.95. 

11. Την από 24.11.95 Αναλογιστική Μελέτη της Δ/νσης 
Αναλογιστικών Μελετών της Γενικής Γραμματείας Κοινω¬ 
νικών Ασφαλίσεων. 

12. Τη γνώμη του Συμβουλίου Κοινωνικής Ασφαλίσεως 
που έχει ληφθεί κατά την 86η/18.12.95 συνεδρίασή του 
της ΚΗ περιόδου. 

13. Το γεγονός ότι από τις διατάξεις του παρόντος δια¬ 
τάγματος προκαλείται επιβάρυνση του ΙΚΑ - ΤΕΑΜ κατά 
το πρώτο πλήρες έτος από την συγχώνευση της τάξεως 
των 8 δισ. δρχ., η οποία θα καλυφθεί από την περιουσία 
του συγχωνευομένου Ταμείου. 

14. Την 231/1996 γνωμοδότηση του Συμβουλίου της 
Επικράτειας μετά από πρόταση του Υφυπουργού Εσωτε¬ 
ρικών, Δημόσιας Διοίκησης και Αποκέντρωσης και του 
Υφυπουργού Εργασίας και Κοινωνικών Ασφαλίσεων, απο¬ 
φασίζουμε: 

Άρθρο 1 

Το Ταμείο Επικουρικής Ασφαλίσεως Εργατοτεχνιτών 
Δομικών και Ξυλουργικών Εργασιών (Τ.Ε.Α.Ε.Δ.Ξ.Ε.) συγ¬ 
χωνεύεται στον Τομέα Επικουρικής Ασφαλίσεως Μισθω¬ 
τών που λειτουργεί στο ΙΚΑ (ΙΚΑ - ΤΕΑΜ). 

Άρθρο 2 

1. Οι ασφαλισμένοι και συνταξιούχοι του συγχωνευομέ¬ 
νου Ταμείου γίνονται ασφαλισμένοι και συνταξιούχοι του 
ΙΚΑ - ΤΕΑΜ. 

2. Ο χρόνος ασφάλισης στο ουγχωνευόμενο Ταμείο, 
συμπεριλαμβανομένου και αυτού που έχει αναγνωρισθεί ή 
προσμετρηθεί από προϋπηρεσία ή άλλη αιτία με βάση τις 
διατάξεις του καταστατικού του γίνεται χρόνος ασφάλισης 
στο ΙΚΑ - ΤΕΑΜ. 

3. Μετά τη συγχώνευση η ασφαλιστική σχέση των 
ασφαλισμένων του συγχωνευομένου Ταμείου διέπεται 


από τις διατάξεις του Ιδρυτικού Νόμου και του καταστατι¬ 
κού του ΙΚΑ - ΤΕΑΜ. 

4. Κατ' εξαίρεση εξακολουθούν ισχύουσες οι ειδικές 
διατάξεις συνταξιοδοτήσεως ασφαλισμένων νέων περιο¬ 
χών του άρθρου 6 του Π.Δ. 816/1979 (Α 237) και των πα¬ 
ραγράφων 4 και 5 του άρθρου 4 του Ν. 1880/1990 (Α 90). 

Άρθρο 3 

Από τις υφιστάμενες κατά τη δημοσίευση του παρόντος 
οργανικές θέσεις, μόνιμες, ιδιωτικού δικαίου και με έμμι¬ 
σθη εντολή μεταφέρονται, με το υπηρετούν προσωπικό 
και προστίθενται στις αντίστοιχες θέσεις του ΙΚΑ, οι εξής: 

ΤΑΚΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός, θέσεις εβδο¬ 
μήντα (70). 

ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός, θέσεις εξήντα 
(60). 

Κλάδος ΤΕ Τεχνολογικών Εφαρμογών, θέση μία (1) και 
δύο (2) προσωρινές του Ν. 1586/86 (Α, 37). 

Κλάδος ΤΕ Φυσιοθεραπείας, θέση μία (1) προσωρινή 
του Ν. 1586/86 (Α, 37). 

Κλάδος ΤΕ Πληροφορικής, θέσεις έξι (6). 

ΚΑΤΗΓΟΡΙΑ ΔΕ 

Κλάδος ΔΕ Διοικητικού - Λογιστικού, θέσεις διακό¬ 
σιες τριάντα τέσσερις (234), και πέντε (5) προσωρινές του 
Ν. 1759/88 (Α, 50). 

Κλάδος ΔΕ Δακτυλογράφων -Στενογράφων, θέσεις πέ¬ 
ντε (5). 

Κλάδος ΔΕ Τεχνικός, θέσεις τέσσερις (4). 
ΚΑΤΗΓΟΡΙΑ ΥΕ 

Κλάδος ΥΕ Επιμελητών, θέσεις δέκα οκτώ (18) κ® 
δύο (2) προσωρινές του Ν. 1759/88 (Α, 50). 

Κλάδος ΥΕ Προσωπικού καθαριότητας, θέσεις δύο (2) 
και μία προσωρινή του Ν. 1476/1984 (Α, 136). 

Κλάδος ΥΕ Εργατών, θέση μία (1). 

ΛΟΙΠΟ ΠΡΟΣΩΠΙΚΟ 

Τρεις (3) προσωρινές θέσεις καθαριστριών με σχέση 
εργασίας ιδιωτικού δικαίου του Ν. 1759/1988 (Α, 50). 

Είκοσι (20) θέσεις καθαριστριών ωρομισθίων με σχέση 
εργασίας ιδ. δικαίου με τρίωρη απασχόληση ημερησίως. 

Μία (1) θέση προσθέτου αστυνομικού. 

Τέσσερις (4) θέσεις δικηγόρων με έμμισθη εντολή και 
άδεια δικηγορίας στο Εφετείο ή στον Αρειο Πάγο. 

Άρθρο 4 

Η ισχύς του Διατάγματος αυτού, αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Εργασίας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 5 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΕΡΓΑΣΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΜΩΡΑΪΤΗΣ ΝΙΚΌΛΑΟΣ ΦΑΡΜΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 201 (4) 

Προσθήκη διατάξεων στο άρθρο 24 του Π.Δ/τος 598/ 

1976 (ΦΕΚ 218 Α), περί «Εγκρίσεως Κανονισμού, λει¬ 
τουργίας των παρά τω Ταμείω Ασφαλίσεως Ιδιοκτητών 

Συντακτών και Υπαλλήλων Τύπου, Κλάδων Επικουρι¬ 
κής Ασφαλίσεως, Πρόνοιας και Ασθένειας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 5 του Ν.2335/1995 
(ΦΕΚ 185 Α). 

2. Τις διατάξεις των άρθρων 24 και 27 του Ν. 1558/ 
1985 (ΦΕΚ 137 Α). 

3. Τις διατάξεις του Π.Δ/τος 372/1995 (ΦΕΚ 201 Α) 
«Μεταφορά της Γενικής Γραμματείας Κοιν. Ασφαλίσεων 
από το Υπουργείο Υγείας και Πρόνοιας στο Υπουργείο Ερ¬ 
γασίας. 

4. Τις διατάξεις της αρ. 80010/12.2.96 κοινής απόφα¬ 
σης του Πρωθυπουργού και του Υπουργού Εργασίας και 
Κοινωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων» 
(ΦΕΚ 91 Β). 

5. Τη γνώμη του ΣΚΑ που διατυπώθηκε κατά την 85η/ 
29.11.95 συνεδρίαση, της ΚΗ' περιόδου. 

6. Το γεγονός ότι με το παρόν Π.Δ/γμα δεν θα επιβα¬ 
ρυνθεί ο προϋπολογισμός του ΤΑΙΣΥΤ, λόγω των εσόδων 
που θα έχει ο κλάδος ασθένειας από τις καταβαλόμενες 
εισφορές των υπαγόμενων στην ασφάλιση του Ταμείου, 
προσώπων. 

7. Την αριθμ. 270/11.6.1996 γνωμοδότηση του Σ.τ.Ε. 
με πρόταση του Υφυπουργού Εργασίας και Κοιν. Ασφαλί¬ 
σεων, αποφασίζουμε: 

Άρθρο μόνο 

1. Στην παρ. 1 του άρθρου 24 του Π.Δ. 598/1976 (ΦΕΚ 
218 Α), προστίθενται περιπτώσεις ε’ και στ αναριθμουμέ- 
νωντωνήδη με τα αυτά στοιχεία περιπτώσεων σεζ' καιη'. 

ε. Η τακτική μηνιαία εισφορά των Ανταποκριτών ζένου 
Τύπου, των Φωτοειδησεογράφων και Εικονοληπτών Επι¬ 
καίρων Τηλεόρασης σε ποσοστό 6%, υπολογιζόμενο επί 
του 30πλασίου του εκάστοτε ισχύοντος ημερομίσθιου του 
ανειδίκευτου εργάτη. 

στ. Η τακτική μηνιαία εισφορά των υπαλλήλων του Τα¬ 
μείου σε ποσοστό 8,65%, επί του συνόλου των πάσης (ρύ¬ 
σεως αποδοχών τους, συμπειλαμβανομένων των δώρων 
Χριστουγέννων Πάσχα και του επιδόματος αδείας, η οποία 
βαρύνει κατά 2,55% τους υπαλλήλους και 6,10% τον ερ¬ 
γοδότη». 

2. Η καταβολή των εισφορών των υπαγομένών στην 
ασφάλιση του κλάδου ασθένειας του ΤΑΙΣΥΤ προσώπων 
αρχίζει από 6.9.1995. 


Με απόφαση του Δ.Σ. του Ταμείου, θα καθοριστεί ο 
τρόπος καταβολής των αναδρομικών εισφορών των ασφα¬ 
λισμένων. 

Στον Υφυπουργό Εργασίας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 4 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΦΑΡΜΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 202 (5) 

Ίδρυση Ειρηνοδικείου Φερών περιφέρειας του Πρωτοδι¬ 
κείου Αλεξανδρούπολης του Εφετείου Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: α) του άρθρου 2, παράγραφος 1, περί¬ 
πτωση β' του Κώδικα Οργανισμού Δικαστηρίων και Κατά¬ 
στασης Δικαστικών Λειτουργών» (κυρωτικός νόμος 1756/ 
1988 ΦΕΚ 35 Α') και β) του άρθρου 29Α του Ν. 1558/ 
1985 (ΦΕΚ 137 Α') το οποίο προσετέθη με το άρθρο 27 
του Ν. 2081/1992 (ΦΕΚ 154 Α'). 

2) Το γεγονός ότι το παρόν διάταγμα δεν προκαλεί δα¬ 
πάνη σέ βάρος του κρατικού προϋπολογισμού. 

3) Τη γνώμη της Ολομέλειας του Εφετείου Θράκης με 
αριθ. 2/1995. 

4) Τη γνωμοδότηση του Συμβουλίου της Επικράτειας με 
αριθμό 220/1996. 

Με πρόταση του Υπουργού Δικαιοσύνης, αποφασί¬ 
ζουμε: 

Ιδρύεται Ειρηνοδικείο Φερών με έδρα το Δήμο Φερών 
του Νομού Έβρου και περιφέρεια αυτού την περιφέρεια 
του Δήμου Φερών, η οποία αποοπάται από το Ειρηνοδι¬ 
κείο Αλεξανδρούπολης. 

Το Ειρηνοδικείο αυτό υπάγεται στην περιφέρεια του 
Πρωτοδικείου Αλεξανδρούπολης του Εφετείου Θράκης. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 28 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΕΥΑΓΓΕΛΟΣ ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



